ভুলুয়া রাজ্য
ভুলুয়া রাজ্য ছিল বাংলার একটি রাজ্য এবং পরবর্তীকালে যা বাংলাদেশের বর্তমান নোয়াখালী অঞ্চলের একটি জমিদারিতে পরিণত হয়। এটির প্রতিষ্ঠার কৃতিত্ব স্থানীয় কিংবদন্তী অনুসারে বিশ্বম্ভর শূরকে দেওয়া হয়। বিশ্বম্ভর শূর মিথিলার একজন ক্ষত্রিয় যিনি তীর্থযাত্রার সময় এই এলাকার পাশ দিয়ে গিয়েছিলেন। তবে সাধারণত এই রাজপরিবারের সদস্যগণ কায়স্থবংশোদ্ভব বলেই চিহ্নিত হন। রাজ্যটি ১৫ শতকে ত্রিপুরা রাজত্বের অধীনে পড়ে এবং মুঘলদের কাছে হেরে যাওয়ার পর এটি একটি জমিদারিতে পরিণত হয়। মেঘনা নদীতে রাজ্যের অধিকাংশ জমি বিলীন হয়ে গেছে।